Jyllandsposten, 1841-05-07
Naar man betænker, at det var i indeværende Aar hundredes Begyndelse, at man ved Frederiksborg Ladegaard og ved Esrum etablerede kostbare Skæferier, af den fiinuldede Race, og at man saaledes i henved 40 Aar har anvendt utrolige Summer paa disse Skæferieanlægs Vedligeholdelse, paatrænger sig ligesom uvikaarlig det Spørgsmaal, hvad Nytte tilflød saa omsider den danske Landbostand af disse kongelige Skæferier, eller opnaaede disse Skæferier en saadan Fasthed og Soliditet, at de i deres fulde Omfang kunde stifte den Nytte for Landet, som man med Grund burde antage? Vi formene, at det ved altfor mange Data er noksom godtgjort, at de nævnte kostbare Skæferier, som bekjendt, ikke alene i en høist indskrænket Maalestok have indvirket paa Landets samtlige Skæferier, men at de endog istedetfor at anbefale sig ved Uldproductets Forædling endvidere efterhaanden saaledes har forringet sig, at man deraf altfor vel kan forklare sig Aarsagen til at man fortiden finder hele Skæferivæsenet i Danmark paa et meget lavt Trin af Cultur, der er saameget beklageligere som Danmark i Almindelighed og Jylland i Særdeleshed paa det meest udmærkede egner sig til fortrinlige Skæferier. Det er imidlertid hermed, som med saa Meget i vort Land, der skal krybes og krydes saalænge med Jndførelsen af det Bedre, at man under selve Udførelsen sover ind, saa man ved atter med vaagent Blik at tænke over, hvad der blev forsømt i den lange Tid der Jntet blev gjort, allermeest maa undre sig ved at anstille Sammenligning med Nabolande, som ved at gaae frem med Tiden og paaagte de Vink, Tider og Conjuncturer fremkalde, saaledes løb fra os, at vi aldeles bleve stillede i Skygge. Naar man saaledes tager Hensyn til, hvorledes Skæferierne i Preussen paa en Tid af 20 Aar endog ere bragte til saadan Fuldkommenhed, at disse aarlig indbringe Landet mangfoldige Millioner, medens enkelte Skæferier i Danmark nu først begynde at udmærke sig, da kan man ikke andet end beklage den industriøse Stillestaaen i Landet, som ved saadanne Gjenstande, der betydeligen kunde fremme Nationalvelstanden, ingensinde burde være afhængig af enkelte Mænds Godtbefindende, som her vare overdragne Skæferiernes Jnspection paa Frederiksborg og Esrum. Til Beviis paa, at man endelig nu begynder at indsee Gavnligheden af forædlede Skæferier, har Redactionen i disse Dage modtaget et Brev fra Hovedstaden, hvori det blandet Andet hedder: "Det lader til, at Danmarks Skæferivæsen, som efter Sagkyndiges Forsikkring staaer mere end 20 Aar tilbage imod Udlandets, nu begynder at vinde Jnteresse hos vore Landmænd og saaledes give os Haab om, at ogsaa denne Guldgrube vil komme os tilgode. Vi have nu her i Landet 2de fortrinlige Stamskæferier, nemlig det Classenske paa Næs gaard paa Falster og Jæger, ester Thygesens paa Mattrup, hvilke allerede sælge Vædere, der betales indtil 100 Rbd. Stykket. Disse Stamskæferier have Stamvædere fra det berømte Skæferi i Mogelin og have betalt disse med 2400 Rbd. pr. Stk. Det Classenske Fideicommis har iaar atter kjøbt en Stam væder i Mogelin og betalt samme med 300 Rbd. paa Stedet. Ligeledes er der til det kongelige Skæferi paa Trollesminde i Sjælland forrige Aar af Hr. Kammerraad Michelsen kjøbt et Væderlam af Mogelin=Skæfer til en Priis af 150 Rbd., for hvilken Væder, som endnu skal være i Møgelin, der for 2 Aar siden har været budet 1800 Rbd., men Buddet blev afslaaet."